༄༅། །བདེ་མཆོག་ནག་པོ་སྤྱོད་པའི་སྒྲུབ་ཐབས་སྙིང་པོ་བདེ་འཇུག་བཞུགས་སོ།།
73

བདེ་མཆོག་ཆོས་སྐོར་
།ན་མོ་མཉྫུ་བཛྲ་ཡ། དཔལ་འཁོར་ལོ་སྡོམ་པ་ནག་པོ་སྤྱོད་པའི་ལུགས་ཀྱི་སྒྲུབ་ཐབས་སྙིང་པོ་བདེ་འཇུག་ཅེས་བྱ་བ། དཔལ་ལྡན་འཁོར་ལོ་སྡོམ་པ་ལ་ཕྱག་འཚལ་
ལོ། །སྤྲོས་ཀུན་ཉེར་ཞིའི་དོན་དམ་འོད་གསལ་ལྷན་སྐྱེས་ལྷ་ཡི་འཇུག་ངོགས་དེར། །སྣ་ཚོགས་སྣང་སྟོང་ཀུན་རྫོབ་སྒྱུ་མ་འཁོར་ལོ་ལྷ་ཡི་དབང་པོའི་གཞུ། །བསྡུད་ཅིང་སྤྲོ་བའི་བདེན་
གཉིས་རོལ་པ་སྐལ་བཟང་ཡིད་མིག་བདུད་རྩིའི་བཅུད། །ཁྱབ་བདག་དཔལ་ལྡན་རིགས་ཀྱི་གཙོ་བོ་འཁོར་ལོ་སྡོམ་པར་ཕྱག་བགྱིད་དོ། །བདུན་ལྷག་སུམ་ཅུའི་བྱང་ཕྱོགས་ཆོས་ཀྱི་སྐུ། །
འོག་མིན་དཀྱིལ་འཁོར་ན་རོལ་ལོངས་སྤྱོད་རྫོགས། །འཛམ་གླིང་གནས་མཆོག་དཔལ་གྱུར་སྤྲུལ་པའི་སྐུ། །དཔའ་བོ་རྣལ་འབྱོར་མ་ཡིས་དགེ་ལེགས་མཛོད། །འཁོར་ལོ་སྡོམ་པའི་ལམ་གྱི་
74

གཉིས་
আ
།མཆོག་བརྙེས་པའི། །ནག་པོ་སྤྱོད་སོགས་གྲུབ་ཆེན་མཐའ་དག་དང༌། །དཔལ་ལྡན་བླ་མར་སྤྱི་བོས་བཏུད་བྱས་ཏེ། །རྒྱལ་བས་བསྐུལ་ནས་བརྟུལ་ཞུགས་སྤྱོད་པ་
ཡིས། །སྦྱར་བའི་གཞུང་ལས་བསྐྱེད་རིམ་ལམ་གྱི་གནད། །འཁྲུལ་བྲལ་སྙིང་པོ་བསྡུས་པ་འདིར་བཤད་ཀྱི། །གནས་གསུམ་མཁའ་འགྲོས་རྟག་ཏུ་གྲོགས་མཛད་ཅིང༌། །ལམ་འདིར་འཇུག་
པར་འདོད་རྣམས་སྤྲོ་བར་མཛོད། །འདི་ལ་གཉིས། བསམ་དོན་ལུང་རིགས་ཀྱིས་གཏན་ལ་དབབ་པ། ངག་དོན་སྡེབ་སྦྱོར་གྱིས་ཚིག་ཏུ་བརྗོད་པའོ། །དང་པོ་ལ། དགག་བཞག་གཉིས་
ཀྱི་དང་པོ་ལ་སྔོན་འགྲོ་དང༌། དངོས་གཞི་ལ་གཞན་ལུགས་དགག་པ་གཉིས་ལས་དང་པོ་ནི། ཁ་ཅིག་ན་རེ། ལུགས་འདི་བདེ་མཆོག་ལུགས་གཞན་ཕལ་ཆེར་དང་བསྐྱེད་རིམ་གྱི་སྤྱིའི་
75

ཆིངས་མི་འདྲ་ཞིང༌། འདིའི་གཞུང་ནས་ཀྱང་མ་བཤད་པས་སྔོན་དུ་སྒོ་གསུམ་དག་བྱེད་དང་ཕུང་ཁམས་སྐྱེ་མཆེད་དང་བྱིན་གྱིས་བརླབས་པ་མི་དགོས་སོ་ཞེ་ན། དེ་ནི་མི་རིགས་ཏེ། བསྐྱེད་རིམ་གྱི་ཆིངས་ལོ་དྲིལ་དང་མི་མཐུན་
ཀྱང༌། བདེ་མཆོག་རྩ་བཤད་ཀྱི་རྒྱུད་ལ་སློབ་དཔོན་འདིས་ཀྱང་ཤིན་ཏུའང་བརྟེན་ཞིང༌། རྩ་རྒྱུད་གཙོ་བོར་ཡང་བྱེད་པས། སྤྱིར་རྩ་རྒྱུད་ཀྱི་དེ་ཉིད་བཅུ་བཞི་ཚང་དགོས་ལ། དེའི་ཕུར་བུ་དང་གུར་ལ་སོགས་པའི་དེ་ཉིད་དུ་བཤད་པ་
སྲུང་འཁོར་གྱི་ཁོངས་སྒོ་གསུམ་དག་བྱེད་སོགས་ཀྱང་འདུས་པའི་ཕྱིར་དང༌། མངོན་བརྗོད་ཀུན་སྤྱོད་སོགས་ནས་དེ་རྣམས་ངེས་པར་དགོས་པར་གསུངས་པའི་ཕྱིར་རོ། །དེས་ན་ཁ་ཅིག་དེ་རྣམས་བྱེད་པ་བྱེད་ཀྱང་དེ་རྣམས་ཀྱང་སྲུང་
འཁོར་གྱི་བར་དུ་ཚོགས་བསོག་འཇུག་པ་ཡང་མི་འཐད་དེ། དེ་རྣམས་སྲུང་འཁོར་དང་སྦྲེལ་བར་རིགས་པའི་ཤེས་བྱེད་མེད་ཅིང་རྒྱ་བོད་ཀྱི་མཁས་མཆོག་དུ་མས་མཛད་ཀྱང་ལུ་ཧི་པའི་ལུགས་ཡིན་པའི་ཕྱིར་རོ། །ཡང་ཁ་ཅིག་ལུ་ཧི་
པ་ལྟར་འདིའི་ལུགས་ལའང་དག་བྱེད་བྱིན་གྱིས་བརླབས་པ་དང་བཅས་པ་སྲུང་འཁོར་གྱི་མཇུག་ཏུ་ཚོགས་བསགས་བྱེད་པའང་མི་རིགས་ཏེ། ལུ་ཧི་པ་ལྟར་སྲུང་འཁོར་གྱི་སྣང་བ་བསྡུད་ན་དེ་ལྟར་བྱས་པས་ཡེ་ཤེས་ཀྱི་ཚོགས་ཀྱི་
མཇུག་ཏུ་ནཱ་ད་འཇོག་པ་སོགས་ཀྱང་བདེ་བས་ཤིན་ཏུ་ལེགས་ན་ཡང་། འདིའི་བཞེད་པ་ནི་སྲུང་འཁོར་གྱི་སྣང་བ་མི་སྡུད་པར་ཤིན་ཏུ་གསལ་ཏེ། འདིའི་དཀྱིལ་ཆོག་ཏུ། ལྕགས་རིའི་མཐར་ཐུག་པ་ཡི་བར། །རྡོ་རྗེ་ཕྲེང་བས་ཡོངས་
བདེ་མཆོག་ཆོས་སྐོར་

།བསྐོར་ཞིང༌། །འོད་ཀྱི་དཀྱིལ་འཁོར་ནང་དུ་ཡང༌། །རིམ་གཉིས་ཐིག་ནི་གདབ་པར་བྱ། །ཞེས་དཀྱིལ་འཁོར་གཞན་གང་དུ་ཡང་མ་བཤད་པའི་རྡོར་ར་དང་མེ་རིའི་བར་དུ་ཐིག་གཉིས་གསུངས་ལ། _ རྗེ་
བཙུན་ཆེན་པོ་གྲགས་རྒྱལ་གྱི་གསུང་གིས། འདིས་དུར་ཁྲོད་བསྟན་ཞེས་གསུངས་པ་ནི། མི་འཐད་དེ། རྡོར་ར་དང་མེ་རིའི་བར་དུ་དུར་ཁྲོད་ཡོང་མི་སྲིད་པའི་ཕྱིར་རོ། །དེས་ན་ཐིག་དེ་གཉིས་ནི་སྲུང་འཁོར་གྱི་པདྨ་དང་འཁོར་
ལོའི་ཡིན་ནོ། །ཞེས་བུ་སྟོན་ཐམས་ཅད་མཁྱེན་པས་གསུང་བ་ལྟར་ཡིན་པའི་ཕྱིར་དང༌། འདིའི་སྒྲུབ་ཐབས་སུ། དཀོན་མཆོག་གསུམ་ལ་སོགས་པ་བརྗོད། །ཐམས་ཅད་སྟོང་པར་རྣམ་བསྒོམས་ཏེ། །སྣ་ཚོགས་པདྨར་ཉི་རྡོ་
༈ རྗེའི། །ཧཱུྃ་བྱུང་མཁའ་འགྲོ་མ་ཚོགས་ཀྱིས། །བློ་བཟང་གིས་ནི་ཕུར་སོགས་བྱ། །ཞེས་སོགས་སྔོན་དུ་ཚོགས་བསགས་གསུངས་པས་ཐུན་མོང་མ་ཡིན་པའི་སྲུང་འཁོར་གྱི་ནང་དུ་གཞལ་ཡས་ཁང་བསྒོམ་པ་ཡང་ལུགས་འདིའི་ཁྱད་
ཆོས་གཅིག་ཡིན་ནོ། །དེ་ལྟར་ན་གང་དག་ལུ་ཧི་པ་ལྟར་ལུགས་འདི་ལའང་སྲུང་འཁོར་ལ་རྡོ་རྗེའི་རྭ་བ་གྲུ་བཞི་པ་བྱེད་པའང་འཐད་པར་མ་མཐོང་སྟེ། དེ་ལྟར་ཡིན་ན་དཀྱིལ་འཁོར་གྱི་རྡོ་རྗེའི་ར་ཟླུམ་པོའི་ནང་དུ་གྲུ་བཞི་པའི་རྡོར་ར་
ཡང་འབྲི་དགོས་པའི་ཕྱིར་རོ། །ཡང་གང་དག་སྲུང་འཁོར་གྱི་སྔོན་དུ་ཚོགས་བསགས་བྱས་ནས་ཡེ་ཤེས་ཀྱི་ཚོགས་ཀྱི་མཇུག་ཏུ་ནཱ་ད་ནམ་མཁར་བཞག དེ་རྗེས་སྲུང་འཁོར་བསྒོམ་པར་མཛད་པ་ནི་ཤིན་ཏུ་འཐད་དེ། འདི་ཞབས་
77

བདེ་མཆོག་ཆོས་སྐོར་
ལུགས་དང་བསྟུན་པའི་ཕྱིར་རོ། །དེའི་ཚེ་རང་ཉིད་ཧེ་རུ་ཀའི་ང་རྒྱལ་ཅན་དུ་མེད་ན། ཨོྃ་གྷ་གྷ་སོགས་ཀྱིས་ཁྲོ་བོ་བཅུའམ་སྒོ་མཚམས་མ་རྣམས་ལ་བཀའ་བསྒོ་བ་ཡང་མི་རིགས་ཤིང༌། སྲུང་འཁོར་རྩ་རྒྱུད་ཀྱི་ས་ཆོག་གི་སྐབས་
ནས་གསུངས་པ་དེ་ཉིད་མངོན་བརྗོད་སོགས་ཀྱི་བཤད་རྒྱུད་རྣམས་སུ་སྒྲུབ་ཐབས་ཀྱི་སྐབས་སུ་དྲངས་ལ། རྩ་རྒྱུད་དུ། བདག་ཉིད་ཁྲག་འཐུང་དཔལ་བྱས་ནས། །དེ་ནས་ཁྲག་འཐུང་དཔལ་དྲན་བྱ། །འཁོར་ལོ་འདི་ཡི་སྙིང་ཁར་
དགོད། །དེ་ལྟར་གོ་ཆ་དེ་བགོས་ནས། །ར་བ་རྣམས་ནི་ཕྱོགས་སུ་བཻགོད། །འོག་ཏུ་ཡང་ནི་མཚོན་ཆ་དགོད། །འཁོར་ལོ་བདག་ཉིད་མཚོན་ཆ་མཉམ། །སྟེང་དུ་མདའ་ཡི་དྲ་བར་བྱ། །སླར་ཡང་བདག་ཉིད་མཁའ་སྤྱོད་དུ། །
གུར་བྱས་འདི་ནི་གོ་ཆར་འགྱུར། །དེ་ལྟར་གོ་ཆ་དེ་བགོས་ན། །སུམ་ཅུ་པས་ཀྱང་མི་ཕྱེད་དོ། །ཞེས་སོགས་རང་ཉིད་ལྷའི་ང་རྒྱལ་དགོས་པར་དངོས་སུ་གསུངས་ལ། སྒྲུབ་ཐབས་ཀྱི་ཚེ་ཡང་རྒྱུ་མཚན་དང་དགོས་པ་ཁྱད་པར་མེད་
པའི་ཕྱིར་ཞེས་ནའང་ནཱ་ད་ལ་ང་རྒྱལ་བཞག་ཏུ་ལེགས་པར་རུང་ངོ་། །གལ་ཏེ་དེ་ནི་ས་ཆོག་གི་སྐབས་སུ་གསུངས་པ་ཡིན་པས་འདིར་ཤེས་བྱེད་དུ་མི་རུང་ངོ་ཞེ་ན། དེ་ལྟ་ནེེ་རྒྱུད་སྡེ་ཕལ་ཆེར་ལས་སྲུང་འཁོར་ཐམས་ཅད་ས་ཆོག་གི་
སྐབས་སུ་བསྟན་པ་ཤ་སྟག་ཡིན་པས་སྒྲུབ་ཐབས་ཀྱི་སྲུང་འཁོར་གྱི་ཟུར་ནས་བཙལ་དགོས་པར་གྱུར་ན་དེ་ཡང་རྙེད་པ་མ་ཡིན་ནོ། །དངོས་གཞི་ལ་རྟེན་དང་བརྟེན་པ་ལ་གཞན་ལུགས་དགག་པ་གཉིས་ལས། དང་པོ་ནི། ཁ་
78

мя আ །ཅིག_ལུགས་འདི་ལ་རྒྱུ་རྡོ་རྗེ་འཛིན་པ་བསྐྱེད་པ་ནས་བཟུང་སྟེ། ཞུ་བ་གླུས་བསྐུལ་ནས་བཞེངས་པའི་བར་དུ་འབྱུང་བཞི་རི་རབ་བསྒོམ་གྱི། གཞལ་ཡས་ཁང་མི་བསྒོམ་སྟེ། འདིའི་སྒྲུབ་ཐབས་ཀྱི་
མགོར། བློ་བཟང་གིས་ནི་ཕུར་སོགས་བྱ། །བ་ལང་གནས་དང་སྟེང་ལྡིང་བ། །ལྷག་མ་སྐམ་རྩ་དེ་ནས་ནི། །བདེ་བ་ཆེན་པོའི་རང་བཞིན་བྱ། །མི་ཕྱེད་པ་དང་རུས་སྦལ་ལོ། །ཕྱག་བཞི་པ་དང་ཞབས་བཞི་པའོ། །ཞེས་པ་ཙམ་
ལས་མེད་ཅིང་། གླུས་བསྐུལ་གྱི་མཇུག་ཏུ། འབར་ཕྲེང་རྒྱ་མཚོ་འཁོར་བ་ཡི། །ཀུན་ནས་སྒོ་ནི་བཞི་པར་བལྟ། །ཞེས་འབྱུང་བས་གཞལ་ཡས་ཁང་ནི་མཇུག་ཏུ་བསྒོམ་པར་བྱ་བ་ཡིན་ཞེ་ན། དེ་ནི་སྒྲུབ་ཐབས་འདི་རྩ་རྒྱུད་ཀྱི་ཚིག་
སོར་བཞག་ཏུ་མཛད་ནས་ཤིན་ཏུ་སྦས་ཏེ་སྔགས་དང་ལྷ་དང་ཕྱག་མཚན་ལ་སོགས་པ་བཟློག་ནས་གསུངས་པ་ཤིན་ཏུ་བརླིང་བ་ཞིག་ཡིན་པས། རྩ་རྒྱུད་ཀྱི་མཁའ་འགྲོའི་བརྡ་ཚིག་མ་གོ་ན་ལོག་རྟོག་གི་གཞི་ཡོད་ཀྱང་དེ་གོ་བ་ལ་མེད་
དེ། མི་ཕྱེད་པ་ཞེས་བྱ་བ་བགེགས་སོགས་ཕལ་པས་བགྲོད་དཀའ་བའི་གཞལ་ཡས་ཁང་དུ་གསལ་བར་གསུངས་པའི་ཕྱིར་རོ། །དེ་ལྟ་མིན་ན་རི་རེབ་ཀྱང་མི་བསྒོམ་པར་འགྱུར་ཏེ། བདེ་བ་ཆེན་པོའི་རང་བཞིན་ཞེས་པས་རི་རབ་
།དེར་མ་ཟད་བ་ལང་གནས་དང་སྟེང་ལྡིང་དང་ལྷག་མ་དང་སྐམ་རྩ་རྣམས་ཀྱི་བརྡའི་སྐད་ཀྱི་ས་ཆུ་མེ་རླུང་སྟོན་པ་མ་གཏོགས། རྒྱས་བཤད་ལ་འབྱུང་བཞིའི་མིང་ཡང་མེད་
སྟོན་པའི་དོན་མ་གོ་ན་རི་རབ་སྟོན་བྱེད་མེད་པའི་ཕྱིར་རོ།
79

བདེ་མཆོག་ཆོས་སྐོར་
པས་དེ་རྣམས་མི་འདོད་དགོས་སོ། །འོག་གི་ཀུན་ནས་སྒོ་བཞི་པ། །སོགས་ཀྱིས་མངལ་སྐྱེས་ཀྱི་རྟེན་སྟོན་པས་ན་སྒྲུབ་བྱེད་ཀྱང་ཤིན་ཏུ་འཁྲུལ་ལོ། །སྐབས་འདིར་སློབ་དཔོན་ཀ་ལཱ་ཀ་དང་ཉིན་བྱེད་རྡོ་རྗེ་དང་རིན་ཆེན་རྡོ་རྗེ
སོགས། འབྱུང་བ་ཐམས་ཅད་འདུས་པ་ལས་ཞེས་པ་ཙམ་རྒྱུ་མཚན་དུ་མཛད་ནས་འབྱུང་བཞི་གྱུར་ནས་སྣ་ཚོགས་རྡོ་རྗེར་བྱས་པའི་སྟེང་དུ་གཞལ་ཡས་ཁང་བསྒོམ་པར་བཞེད་པ་ནི། དུས་འཁོར་འགྲེལ་ཆེན་ལས྄་འབྱུང་བཞི་རི་རབ་
ཀྱི་སྟེང་དུ་གཞལ་ཡས་ཁང་བསྒོམ་པ་མ་རྒྱུད་ཀྱི་ཁྱད་ཆོས་ཀྱིི་གཙོ་བོ་གཅིག་ཏུ་གསུངས་པ་དང་འགལ་ལ། སློབ་དཔོན་འདིས་དཀྱིལ་ཆོག་ཏུ། རི་ཡི་རྩེ་དང་གེ་སར་དང༌། །སྣ་ཚོགས་པདྨ་ཨཱ་ལི་དང༌། །ཞེས་གསུངས་པ་དང་
ཡང་འགལ་ལོ།
།འཕགས་པས་འབྱུང་བཞི་ལུགས་འབྱུང་ཚར་གཅིག་ཡོངས་སུ་གྱུར་ནས་དེ་རྟིང་རླུང་ནས་བགྲངས་པའི་ལུགས་ལྡོག་ཚར་གཅིག་བསྐྱེད་པའི་སྟེང་དུ་རི་རབ་བསྒོམ་པ་ལའང་ཤེས་བྱེད་མེད་ཅིང༌། དུས་འཁོར་དང་
ཁྱད་ཆོས་མཐུན་པར་ཁས་ལེན་དགོས་པར་འགྱུར་ལ། དེ་ལྟ་ན་འགྲེལ་ཆེན་དང་འགལ་ལོ། །ལངྐ་རྒྱལ་བཟང་གིས་འབྱུང་བཞིའི་སྟེང་དུ་ཀཾ་ལས་ཐོད་པའམ་རུས་སྦལ་དེའི་སྟེང་དུ་སྣ་ཚོགས་རྡོ་རྗེ་དང་པདྨའི་སྟེང་དུ་རི་རབ་བསྒོམ་
པར་བཤད་པ་ནི་སྤྱི་དང་བྱེ་བྲག་གི་རྒྱུད་དང༌། ཁུངས་ཐུབ་ཀྱི་གཞུང་གང་ནས་ཀྱང་མ་བཤད་པའི་རང་བཟོའོ། །རུས་སྦལ་ཞེས་པའི་རྒྱུད་ཚིག་ནི་བརྡའི་སྐད་དེ། རུས་སྦལ་ནང་གི་སེམས་ཅན་དང་ཕྱིའི་ཁོག་པ་གཉིས་ལྷན་ཅིག་ཏུ་
80

פות
আ
།སྐྱེ་བར་ལྟར་མངོན་བྱང་ལྔ་ལས་རྟེན་དང་བརྟེན་པ་ཅིག་ཅར་གྲུབ་པའི་དོན་ནོ། །འོན་ཀྱང་བདེ་མཆོག་གི་གཞལ་ཡས་ཁང་བསྐྱེད་ཆོག་ལ་དེ་ཁོ་ནར་མ་ངེས་ཏེ། མངོན་བརྗོད་བླ་མ་ལས། དེ་ཡི་སྟེང་དུ་
བསམ་པ་ནི། །ཥཾ་ལས་བྱུང་བའི་འཁོར་ལོ་མཆོག །དེ་ཡོངས་གྱུར་ལས་རྟག་པ་སྟེ། །ཁང་པ་བརྩེགས་པའི་རྣམ་པར་བསམ། །ཟུར་བཞི་པ་ལ་སྒོ་བཞི་པ། །རྟ་བབས་བཞི་ཡིས་རྣམ་པར་བརྒྱན། །ཞེས་སོགས་བྲུ་དང་འཁོར་ལོ་
ལས་བྱུང་བའི་རྣམ་སྣང་ཡོངས་སུ་གྱུར་ནས་གཞལ་ཡས་ཁང་བསྐྱེད་པར་གསུངས་པའི་ཕྱིར་རོ། །དེས་ན་འདིར་ཡང་མར་དོའི་རྗེས་འབྲང་དག མི་ཕྱེད་པ་དང་རུས་སྦལ་ལྟར་བསྐྱེད་པ་བྱེད་མོད་ནའང༌། ས་སྐྱ་པ་དང་བུ་སྟོན་གྱིས་
མཛད་པ་ལྟར་མངོན་བརྗོད་ཀྱི་ལུགས་བྱས་ནའང་འགལ་བ་མེད་ཅིང་། སློབ་དཔོན་འདིས་བསྐྱེད་རིམ་གྱི་འགྲོས་གཙོ་ཆེ་བ་རྣམས་ཡེ་ཤེས་ཞབས་ལུགས་ཀྱི་རྗེས་སུ་འབྲང་བར་སྣང་ལ། དེའི་སྒྲུབ་ཐབས་ཀུན་བཟང་ལས། བྷཾ་ལས་
འཁོར་ལོ་ལས་བྱུང་རིག་བཅས་པའི། །རྣམ་སྣང་ཡན་ལག་རྫོགས་ལས་ཡང་དག་བྱུང༌། །ཞེས་གསུངས་པ་དང་མཐུན་ནོ། །གཞལ་ཡས་ཁང་གི་རྒྱ་ཁྱོན་གྱི་ཚད་ནི། དཀྱིལ་འཁོར་དངོས་ཀྱིི་ཉིས་འགྱུར་མེ་རི་ཚུན་ལ་ཡོད་བཻ་ཐིག་
སྐུད་ཐུང་བའི་ལུགས་ཡིན་ཏེ། །སྡོམ་འབྱུང་དུ། ཐིག་གི་ཚན་པ་དྲུག་ཅུ་བཞི། །ཀུན་ཏུ་འཁོར་ལོའི་མཐར་ཐུག་བར། །ཞེས་འོད་ཕྲེང་གི་བར་ལ་ཆ་ཕྲན་རེ་བཞི་པར་གསུངས་ལ། སློབ་དཔོན་འདིས་ཀྱང་དེའི་རྗེས་སུ་འབྲང་བར་
81

བདེ་མཆོག་ཆོས་སྐོར་
ར་བ་དག །རྟ་བབས་ཀྱི་ནི་གནས་སུ་བཤད། །ཅེས་མདའ་ཡབ་ཀྱི་ཟུར་གྱི་རྩེ་ནས་ཟླུམ་ཐིག་བསྐོར་བ་རྟ་བབས་ཀྱི་གཞིར་གསུངས་ལ། དེ་ལ་རྟ་བབས་སྒོ་ཚད་གཅིག་དང་རྭ་རྩེ་སྒོ་ཚད་གཅིག་
ལས་ལྷག་པ་མི་འབྱུང་བའི་ཕྱིར་རོ། །དེས་ན་བུ་སྟོན་ཐམས་ཅད་མཁྱེན་པས་དེའི་བར་དུ་རྟ་བབས་དཔངས་ལ་སྒོ་ཚད་གསུམ་རྭ་རྩེ་དང་བཅས་པ་ཤོང་བར་བཞེད་པ་ནི་པཎྜི་ཏའི་བྱ་བ་ཆེས་མང་བས་ཅུང་ཟད་དཔྱད་པ་མ་མཛད་པར་ཟད་
དོ། །དེ་ལྟར་ན་རྟ་བབས་སྒོ་ཚད་གཅིག་མ་ཡང་འདིའི་ཁྱད་ཆོས་སོ། །དེའི་ཕྱིར་དུར་ཁྲོད་ཀྱང་སྲུང་འཁོར་གྱི་ནང་དུ་མི་འོང་བར་སྡོམ་འབྱུང་གི་རྒྱུད་ཚིག་དེས་གྲུབ་པས་སྡོམ་འབྱུང་གི། རྡོ་རྗེ་ར་བའི་ནང་དུ་ནི། །དུར་ཁྲོད་བརྒྱད་
ཀྱིས་བརྒྱན་པའོ། །ཞེས་པའང་འགྱུར་སྐྱོན་ཡིན་པས་རྡོ་རྗེ་ར་བའི་ནང་དུ་སྟེ། །དུར་ཁྲོད་བརྒྱད་ཀྱིས་བརྒྱན་པའོ། །ཞེས་བསྒྱུར་ན་ལེགས་ཏེ། རྡོ་རྗེ་མཁའ་འགྲོ་ལས། རྡོ་རྗེ་ར་བའི་ཕྱི་རོལ་དུ། །ཤིང་སོགས་དུར་ཁྲོད་བརྒྱད་པོ་
ཡིན། །ཞེས་པ་དང་མཐུན་ཤིང་རྒྱ་གར་གྱི་མཁས་གྲུབ་དུ་མས་ཀྱང་དེ་བཞིན་དུ་མཛད་པའི་ཕྱིར། དེ་ལྟ་ན་ཡང་སྤྱིར་དུར་ཁྲོད་སྲུང་འཁོར་གྱི་ནང་དུ་བྱར་མི་རུང་བ་ཁོ་ན་མ་ཡིན་ཏེ། མན་ངག་སྙེ་མར། རྡོ་རྗེ་ར་བའི་ནང་དུ་དུར་ཁྲོད་
བརྒྱད་ཀྱིས་བསྐོར་བའི་ཆོས་འབྱུང་ཆུ་སྐྱེས་དང་སྣ་ཚོགས་རྡོ་རྗེ་ལ་གནས་པའི་ཁང་པ་བརྩེགས་པ་ཞེས་དང༌། ཀྱེེ་རྡོ་རྗེ་དཀའ་འགྲེལ་མུ་ཏིག་ཕྲེང་བར། ར་བའི་ནང་དུ་དུར་ཁྲོད་བརྒྱད་ལ་སོགས་པ་ཕྱོགས་དང་ཕྱོགས་མཚམས་སུ་
82

m
আ
།བསམ་ནས་ཞེས་གསུངས་ཤིང་རྒྱ་བལ་གྱི་རས་བྲིས་རྙིང་མ་རྣམས་དང་བོད་ཀྱི་ཡིག་ཆ་རྙིང་པ་དུ་མར་དེ་ལྟར་བཤད་པའི་ཕྱིར་རོ། །ཁ་ཅིག་གི་ལུགས་འདི་ལ་དུར་ཁྲོད་མེད་པར་འདོད་པའང་མི་རིགས་
ཏེ། མངོན་དཀྱིལ་གཉིས་སུ་གསལ་བར་མ་བྱུང་ཡང་འདིའི་སྦྱིན་སྲེག་ཏུ་གསུངས་པའི་ཕྱིར་དང༌། རིགས་པས་ཀྱང་ཐོབ་པའི་ཕྱིར་རོ། །དཀྱིལ་འཁོར་གྱི་ཕྱོགས་མདོག་ནི་དཱ་རི་ཀ་པས། ཤར་ཕྱོགས་སུ་ནི་སྔོན་པོ་ཆེ། །ལྷོར་ནི་
སེར་ཏེ་ནུབ་ནི་དམར། །བྱང་ནི་ལྗང་ཁུས་རྣམ་པར་མཛེས། །ཞེས་སོགས་དང༌། གཙོ་བོའི་ཞལ་གྱི་མདོག་དང་ཕྱོགས་མདོག་མཐུན་པར་དུས་འཁོར་ནས་གསུངས་པ་སོགས་ཀྱི་རིགས་བསྒྲེས་ནས་བྱེད་པ་མང་དུ་བྱུང་ནའང་། ད